Sangsikade

Sangsikade (Melampsalta montana) [=Cicadetta montana] er et insekt i familiegruppen sangsikader. 
Denne arten sangsikade er den eneste som lever i nordlige Europa og den finnes i Norge.

 Utseende 
Sangsikaden er omtrent 25 mm lang, som voksen.

Hodet er litt smalere enn forryggen (pronotum). Issen er ganske butt foran. Munnen (rostrum), er en flerleddet sugesnabel, som den bruker til å stikke inn i planter og bladnerver, for å suge plantesaft. Den korte snabelen ligger bakover bøyd, under hodet og mellom fremste lår, når den ikke er i bruk. Antennen hos flere arter er ganske kort, de første ledd er noe tykkere og kortere enn resten. Øynene er runde og sitter godt ut på siden av hodet. Kroppen smaler mye av bakover og ender i en spiss.

Vingene holdes taklagt bakover kroppen i hvile.  Vingene er gjennomskinnelige (hyaline), med tydelig årenett. Vingene er gode til å fly med, og sangsikader tar seg gjerne en flygetur.

 Levevis 
Sangsikaden finnes på lune og soleksponerte steder. Den foretrekker åpen skog med buskas og lav vegetasjon med soner av gressenger. Hunner finnes oftere i gresset og på lave busker. Hanner har en tendens til å oppholde seg høyere oppe i trær.

Den suger plantesaft, både som nymfe og voksen. 
thumb

 Sangen 
Det er hannene som synger. Den lager forskjellig sang for å lokke til seg hunner, for paring, eller for å markere seg. En sangsikade kan synge ganske høyt og sangen kan høres over ganske lang avstand.
Nyere analyser av sangen har vist at det man før har betraktet som en art, Cicadetta montana, i virkeligheten omfatter minst ti ulike arter i Europa (Gogala & Trilar 2004, Gogala, Drasopoulos & Trilar 2008).

 Utvikling 
Eggene legges på planter. Sangsikaden har ufullstendig forvandling, overgang fra nyklekt larve til det voksne kjønnsmodne insekt, går gradvis gjennom flere nymfestadier.

Når nymfen klekker, slipper den seg ned på jorden og graver seg ned. Her kan den leve flere år, avhengig av temperatur. Nymfene har flere hudskift. Når den er klar for sitt siste hudskift, kryper den opp av jorden og opp i et tre eller noe lignende, for å skifte hud.

Det kan tyde på at den lever på røttene til bregner. I Norge er observasjoner av nymfer som klekker til voksne, ofte gjort på bregner.

 Systematisk inndeling 
Artsgruppene følger Gogala m.fl. (2008)

 Nebbmunner (Hemiptera)
 underorden Plantesugere (Homoptera) (parafyletisk)
 gruppe Sikader (Auchenorrhyncha)
 delgruppe Cicadomorpha
 overfamilie Cicadoidea 
 familien Sangsikader (Cicadidae) – en art i Norge.
 Sangsikade (Cicadetta montana (Scopoli, 1772)) i vid forstand [=Melampsalta montana] - eneste norske art.
 Cicadetta montana – artsgruppen
 Cicadetta montana (Scopoli, 1772) i snever forstand
 Cicadetta brevipennis Fieber, 1876
 ubeskrevet art fra Hellas
 Cicadetta cerdaniensis – artsgruppen
 Cicadetta cerdaniensis Puissant & Broulard, 2000
 Cicadetta cantilatrum
 Cicadetta macedonica – artsgruppen
 Cicadetta macedonica Schedt, 1999
 Cicadetta podolica
 3 ubeskrevne arter fra Hellas
 ikke navngitt artsgruppe
 én ubeskrevet art

 Referanser 

 Kilder 
 Elven, Hallvard. 1993. Litt om sangsikaden Cicadetta montana i Norge. Insekt-Nytt, 18 (2), side 5
 Gogala, M. og Trilar, T. (2004) Bioacoustic investigations and taxonomic considerations on the Cicadetta montana species complex (Homoptera: Cicadoidea: Tibicinidae). Anais de Academia Brasileira de Ciencias 76(2): 316-324. 
 Gogala, M., Drasopoulos, S. og Trilar, T. (2008) Present status of mountain cicadas Cicadetta montana (sensu lato) in Europe. Bulletin of Insectology 61(1): 123-124. 

 Eksterne lenker 

 Lydfiler av sangsikade-sangen. Florida USA 
 Sangsikadens livssyklus – engelskspråklig
 Sangsikadens hudskifte - med bilder - engelskspråklig
 Insekt-Nytt – Les om sangsikaden Cicadetta montana i Norge.
 Norsk Entomologisk forening – for deg som vil lære mer om insekter

Kategori:Sikader
Kategori:Nebbmunner formelt beskrevet i 1772
Kategori:Dyr formelt beskrevet av Giovanni Antonio Scopoli